A4-0339/98

Πρόταση απόφασης του Συμβουλίου που αφορά θέσπιση πολυετούς προγράμματος τεχνολογικών δράσεων για την προώθηση της αντιρρυπαντικής και αποδοτικής χρησιμοποίησης των στερεών καυσίμων (1998-2002) (COM(97)0550 - C4-0074/98 - 97/0372(CNS))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 7α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

εκτιμώντας ότι είναι ανάγκη να εξασφαλιστεί η προώθηση των αντιρρυπαντικών τεχνολογιών στερεών καυσίμων τόσο στους οικιακούς και τους μικρής κλίμακας εμπορικούς και βιομηχανικούς λέβητες, όσο και στα μεγάλα εργοστάσια ηλεκτροπαραγωγής,

(Τροπολογία 2)

Άρθρο 1

>Αρχικό κείμενο>

Τα κράτη μέλη καταβάλλουν προσπάθειες για να συμβάλουν μέσω της ενεργειακής τους πολιτικής στην προώθηση αντιρρυπαντικών τεχνολογιών στερεών καυσίμων, κατά περίπτωση, ώστε να εξασφαλιστεί ότι οι βέλτιστες διαθέσιμες τεχνολογίες χρησιμοποιούνται για να περιορίζονται οι εκπομπές ρύπων εξαιτίας της χρήσης στερεών καυσίμων, συμπεριλαμβανομένων των εκπομπών CO2. Οι ενδεικτικοί στόχοι της Κοινότητας σχετικά με τις αντιρρυπαντικές τεχνολογίες του άνθρακα συνεκτιμώνται. Οι στόχοι αυτοί επανεξετάζονται σε ετήσια βάση από κοινού με την επιτροπή ενέργειας του άρθρου 7.

>Κείμενο μετά την ψηφοφορία στο ΕΚ>

Τα κράτη μέλη καταβάλλουν προσπάθειες για να συμβάλουν μέσω της ενεργειακής τους πολιτικής στην προώθηση αντιρρυπαντικών τεχνολογιών στερεών καυσίμων, κατά περίπτωση, ώστε να εξασφαλιστεί ότι οι βέλτιστες διαθέσιμες τεχνολογίες χρησιμοποιούνται για να

αυξηθεί η απόδοση της καύσης και να περιορίζονται οι εκπομπές ρύπων εξαιτίας της χρήσης στερεών καυσίμων, συμπεριλαμβανομένων των εκπομπών CO2. Οι ενδεικτικοί στόχοι της Κοινότητας σχετικά με τις αντιρρυπαντικές τεχνολογίες του άνθρακα συνεκτιμώνται. Οι στόχοι αυτοί επανεξετάζονται σε ετήσια βάση από κοινού με την επιτροπή ενέργειας του άρθρου 7.

(Τροπολογία 3)

Άρθρο 2, δεύτερο και τρίτο εδάφιο

>Αρχικό κείμενο>

Η διάρκεια του προγράμματος είναι πενταετής[semigr ] αρχίζει την 1η Ιανουαρίου 1998 και λήγει στις 31 Δεκεμβρίου 2002.

>Κείμενο μετά την ψηφοφορία στο ΕΚ>

Η διάρκεια του προγράμματος είναι πενταετής[semigr ] αρχίζει την 1η Ιανουαρίου

1999 και λήγει στις 31 Δεκεμβρίου 2003.

>Αρχικό κείμενο>

Οι ετήσιες πιστώσεις εγκρίνονται από την αρμόδια για τον προϋπολογισμό αρχή εντός των ορίων των δημοσιονομικών προοπτικών.

>Κείμενο μετά την ψηφοφορία στο ΕΚ>

Οι ετήσιες πιστώσεις εγκρίνονται από την αρμόδια για τον προϋπολογισμό αρχή εντός των ορίων των δημοσιονομικών προοπτικών.

Το συνολικό ποσό για την πενταετία ανέρχεται σε 7,5 εκατ. Ecu.

(Τροπολογία 4)

Άρθρο 7α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 7α

Κατά το πρώτο έτος εφαρμογής του προγράμματος, η Επιτροπή αναφέρει στο Κοινοβούλιο την έκταση και τον τύπο του υφιστάμενου δυναμικού παραγωγής στερεών καυσίμων.

(Τροπολογία 5)

Άρθρο 9

>Αρχικό κείμενο>

Το πρόγραμμα είναι ανοικτό στις συνδεδεμένες χώρες της Κεντροανατολικής Ευρώπης βάσει των όρων, συμπεριλαμβανομένων των χρηματοδοτικών ρυθμίσεων, που έχουν εγκριθεί στα πρόσθετα πρωτόκολλα των συμφωνιών σύνδεσης περί συμμετοχής στα κοινοτικά προγράμματα. Το πρόγραμμα είναι ανοικτό στην Κύπρο βάσει συμπληρωματικών πιστώσεων και σύμφωνα με τους ίδιους κανόνες με εκείνους που ισχύουν για τις χώρες ΕΖΕΣ, κατόπιν διαδικασιών που θα συμφωνηθούν από κοινού με τις ενδιαφερόμενες χώρες.

>Κείμενο μετά την ψηφοφορία στο ΕΚ>

Το πρόγραμμα είναι ανοικτό στις συνδεδεμένες χώρες της Κεντροανατολικής Ευρώπης

(συμπεριλαμβανομένων των χωρών της πρώην Σοβιετικής Ένωσης) βάσει των όρων, συμπεριλαμβανομένων των χρηματοδοτικών ρυθμίσεων, που έχουν εγκριθεί στα πρόσθετα πρωτόκολλα των συμφωνιών σύνδεσης περί συμμετοχής στα κοινοτικά προγράμματα. Το πρόγραμμα είναι ανοικτό στην Κύπρο βάσει συμπληρωματικών πιστώσεων και σύμφωνα με τους ίδιους κανόνες με εκείνους που ισχύουν για τις χώρες ΕΖΕΣ, κατόπιν διαδικασιών που θα συμφωνηθούν από κοινού με τις ενδιαφερόμενες χώρες.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση απόφασης του Συμβουλίου που αφορά θέσπιση πολυετούς προγράμματος τεχνολογικών δράσεων για την προώθηση της αντιρρυπαντικής και αποδοτικής χρησιμοποίησης των στερεών καυσίμων (1998-2002) (COM(97)0550 - C4-0074/98 - 97/0372(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(97)0550 - 97/0372(CNS)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 235 της Συνθήκης ΕΚ (C4-0074/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Έρευνας, Τεχνολογικής Ανάπτυξης και Ενέργειας και τη γνωμοδότηση της Επιτροπής Προϋπολογισμών (A4-0339/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά[semigr ]

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.